มีอาการลุกขึ้นยืนแล้วเซเวียนหัวมึนหัว แต่อายุแค่19เองค่ะ เกิดจากอะไรคะ?
สวัสดีค่ะ อาการเวียนหัวอาจมีสาเหตุจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-การเปลี่ยนท่าทางที่เร็วเกินไป ทำให้เลือดไปเลี้ยงสมองไม่พอชั่วคราว-ระดับน้ำตาลในเลือดต่ำ-โลหิตจาง-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-เนื้องอกของประสาททรงตัวหรือเนื้องอกในสมอง อาจมาด้วยเดินเซ ทรงตัวไม่ได้ หรืออาจมีอาการปวดหัวที่รุนแรงขึ้นเรื่อยๆ ปวดมากตอนเช้า มีอาเจียนพุ่ง ร่วมกับความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยโดยหากเป็นหลังเปลี่ยนท่าไวๆ อาจสัมพันธ์กับความดันไปเลี้ยงสมองไม่พอชั่วคราว ไม่อันตรายอะไรการดูแลตัวเองเบื้องต้น การเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆหากมีอาการของระบบประสาทที่คล้ายกับเป็นเนื้องอกในสมองดังกล่าวไป หรือมีอาการเวียนหัวหน้ามืดที่เป็นเรื้อรัง เป็นซ้ำกันหลายๆครั้ง ควรไปพบแพทย์เพื่อตรวจเพิ่มเติมค่ะ